# Mateo Santos Cantero

Mateo Santos Cantero (Villanueva de los Infantes, 1891 - Mèxic, 1964) fou un periodista i, des de 1926 fins al 1934, director literari de la revista de cine catalana Popular Film. Posteriorment creà una altra revista cinematogràfica, Cinefarsa. Edità diverses novel·les i llibres, va col·laborar en diferents revistes i publicacions i dirigí quatre films documentals. Fou militant de la CNT-FAI i al seu segon film recollí les imatges de Barcelona després de la sublevació militar de 1936.

## Al voltant del periodista

Va agrupar, com a Director Literari de la revista Popular Film, la Generació de Popular Film, un conjunt de joves que escrivien amb l'intent de millorar el cinema i inculcar al públic la necessitat de veure un gran cinema. Alguns dels seus articles els signà amb el pseudònim Gazel, renom que tornarà a utilitzar el 1945 a España Libre (París) on escriurà sobre literatura i cultura. Poc abans d'acabar la Guerra Civil Espanyola se n'anà a França, on va passar pels camps de presoners d'Argelers i el Barcarès fins a l'agost de 1939. El 1940 demanà permís de residència i s'establí a Bordeus. El 1944 dirigí a Tolosa "el periódico confederal de artes y letras" amb el seu nebot, el grafista i cineasta Angel Lescarboura Santos. El 1948 s'establí a Mèxic, on practicà la crítica cinematogràfica i taurina.

## Publicacions Periodístiques

Algunes de les publicacions periodístiques de Mateo Santos es van fer als següents mitjans:
* Los Miserables (1915-1918)
* El Cine (1910-1936)
* El Timón, Tierra y Libertad i Tiempos Nuevos.
* Popular Film. Director Literari (1926-1934)
* Cinefarsa Fundador(1934-1936)
* España Libre (Paris)(1945)
* Revista de Revistas (Mèxic) (1954)

## Curtmetratges documentals

* Estampas de España. Córdoba (1934).
* Reportaje del movimiento revolucionario de Barcelona (1936) - per a la Oficina de Información y Propaganda de la CNT/FAI
* Barcelona trabaja para el frente (1936) - pel Comité Central d'Abastos de Barcelona
* Forjando la victoria (1937) - per a Sindicat de la Industria de l'Espectacle Films (SIE Films)de la CNT

## Poesia i narrativa

* Los amores trágicos de Rosita Rodrigo (1917)
* La Venus de nieve (1925)
* Los héroes del siglo XX (1926)
* Camino de la ermita y Ruta desconocida (1928) (Obres dramàtiques)
* Carne de Caín, Barcelona (1936) (novel·la)
* El Cine bajo la svastica. La influencia fascista en el cinema Internacional. Barcelona (1937)
* Aguafuertes de la guerra civil (dibuixos de Ramon Isern) (1936)
* En torno a Cervantes. Elogio de la mujer manchega por Antonio Machado (1947)
* Images de l'Espagne franquiste (1947)
* Conquistadores de arena. (1948)
* Diccionario de sinonimos de la lengua castellana. Mèxic (1948)

## Referències

* 1 2 Crusells Valeta, Magí. «Directors de Cine a Catalunya de la A a la Z» (en català, castellà, anglès). Centre d'Investigacions Film-Història, Departament d'Història Contemporània (UB).. [Consulta: 4 octubre 2013].
* ↑ Bragulat i Majoral, Anna Maria «Mateo Santos i la generació de Popular Film». Cinematògraf [Barcelona], 2a època, Num.1: La historiografia cinematogràfica a Catalunya, 1992, pàg. 121-141.
* 1 2 3 4 Romaguera i Ramió, Joaquim «Directors de cinema dels Països Catalans a l'exili d'America el 1939». IX Conferencia anual de la SCC Girona 1999 [Girona], 1999.
* 1 2 3 Rios Carratalá, Juan Antonio Hojas volanderas. Periodistas y escritores en tiempos de República [Sevilla], 2011.
* 1 2 3 Martínez Muñoz, Pau «La Cinematografía anarquista en Barcelona durante la guerra civil (1936-1939)». Tesis Doctoral Universitat Pompeu Fabra [Barcelona], 2008.

## Enllaços externs

* La seva fitxa a IMDb (anglès)